CELEX: C2004/118/105
Language: el
Date: 2004-04-30 00:00:00
Title: Υπόθεση T-124/04: Αγωγή του Jamal Ouariachi κατά της Επιτροπής των Ευρωπαϊκών Κοινοτήτων, που ασκήθηκε την 1η Απριλίου 2004

30.4.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 118/49
            
         Αγωγή του Jamal Ouariachi κατά της Επιτροπής των Ευρωπαϊκών Κοινοτήτων, που ασκήθηκε την 1η Απριλίου 2004
   (Υπόθεση T-124/04)
   (2004/C 118/105)
   Γλώσσα διαδικασίας: η γαλλική
   Ο Jamal Ouariachi, κάτοικος Rabat, (Μαρόκο), εκπροσωπούμενος από τον France Blanmailland, δικηγόρο, άσκησε την 1η Απριλίου 2004 αγωγή ενώπιον του Πρωτοδικείου των Ευρωπαϊκών Κοινοτήτων κατά της Επιτροπής των Ευρωπαϊκών Κοινοτήτων.
   Ο ενάγων ζητεί από το Δικαστήριο:
   
               —
            
            
               να υποχρεώσει την εναγόμενη να καταβάλει στον ενάγοντα αποζημίωση συνολικού ύψους 150 000 ευρώ προς ικανοποίηση της ηθικής βλάβης που υπέστη,
            
         
               —
            
            
               να καταδικάσει την εναγόμενη στα δικαστικά έξοδα.
            
         Ισχυρισμοί και κύρια επιχειρήματα:
   Ο ενάγων έχει Μαροκινή και Ισπανική ιθαγένεια και κατοικεί στο Μαρόκο. Με την παρούσα αγωγή, ζητεί ικανοποίηση της ηθικής βλάβης που ισχυρίζεται ότι υπέστη από το γεγονός ότι η πρώην σύζυγός του εγκατέλειψε το Μαρόκο μαζί με τα δύο παιδιά τους, στερώντας τον έτσι από το δικαίωμα να επισκέπτεται τα παιδιά του. Η πρώην σύζυγος του ενάγοντος μετέβη στο Σουδάν για συναντήσει εκεί έναν υπάλληλο της Επιτροπής, ο οποίος την εφοδίασε με μια πρόσκληση της Αντιπροσωπείας της Ευρωπαϊκής Ένωσης στο Σουδάν για να μπορέσει να λάβει θεώρηση εισόδου.
   Ο ενάγων προβάλλει επίσης ότι ο εν λόγω υπάλληλος υπέγραψε, κατ' επανάληψη, τα σχολικά δελτία των παιδιών καταχρώμενος έτσι της ιδιότητάς του.